Kommentaariumis käib parteide võitlus täie hooga. Keskerakonna ja Reformi toetajad (võib olla isegi erakondade liikmed?) virutavad üksteisele virtuaalsete nuiadega mööda päid. Teema ei peagi olema provokatiivne, ega provokatiivse pealkirjaga. Piisab majandusuudisest, kus  räägitakse Tallinnast või Eesti riigist. Isegi nõukogude ajal polnud nii palju parteilasi kui praegu.    Veider on praeguse poliitilise võitluse juures see, et mitte ühegi erakonna valimislubadustes pole kirjas midagi demokraatia kaotamisest, samas kõigi erakondade toetajad, kes kommenteerivad, paistavad soovivat demokraatia lõppu - teisitimõtlejad on saatanast. Olen mõelnud luua uue erakonna nimega Ebademokraatlik Partei. Sellel peaks tänases Eestis kõvasti toetajaid olema.